《水龙吟 和邵清溪咏梅见寿》
宋代·何梦桂

分知白首天寒，千林摇落寻真隐。天工付与，冰肌雪骨，暗香寒隐。

自许贞心，肯教色界，软红尘近。怅绿衣舞断，参横梦觉，依稀旧家犹认。

不为角声吹落，向花前、为伊悲恨。玉堂茅舍，风流随处，年年孤另。

不是人间，肝肠铁石，相逢休问。算知心、只许东风，漏泄一分春信。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。